Luiperdsliga: dieselfde twee betwis Jaap SteynDieselfde twee spanne wat verlede jaar die eindstryd om die Luiperds se Jaap Steynbeker betwis het, spring weer vanjaar aanmekaar. Ouboet Schutte, die sekretaris van Zeerust, die verdedigende kampioen, laat weet Westonaria sal nes verlede jaar sy span se teenstander wees. Zeerust het Leeudoringstad in ʼn moordende halfeindstryd met 33-27 verslaan. André Swart, Jacques Cilliers, Lourie Strydom en Arie Steenkamp het die wenspan se drieë aangeteken. Rudolf Oosthuizen het 13 punte behaal deur twee te verdoel en met drie strafdoele te slaag. Vir die Leeutjies het Erick Hough 14 punte met vier strafdoelle en ʼn doelskop behaal. Petru du Plessis en Werner Kriek het elk `n drie gedruk, en Cobbs Pretorius het nog ʼn strafdoel bygevoeg.